Tuvalu of Toewaloe (Engels: [tuˈvɑːluː], luister (hulp·inligting)), voorheen Ellice-eilande (Ellice Islands), is 'n eilandnasie in die Stille Oseaan en Oseanië suid van die ewenaar met 'n oppervlakte van 26 km² en 'n bevolking van 10 837 in 2012. Tuvalu lê in die ooste van die Salomonseilande, in die suidooste van Nauru, in die suidweste van Kiribati, in die weste van Tokelau, in die noordweste van Samoa en in die noorde van Wallis en Futuna en van Fidji. Dit is halfpad tussen Australië en Hawaii geleë. Die hoofstad en grootste stad is Funafuti.
Nasionale leuse: Tuvalu mo te Atua
(Tuvaluaans vir: "Tuvalu vir die Almagtige")
Volkslied: Tuvalu mo te Atua
8°32′S 179°13′O﻿ / ﻿8.533°S 179.217°O﻿ / -8.533; 179.217
Grootste stad Funafuti
Amptelike tale Tuvaluaans en Engels
Unitêre nie-partydige parlementêre
26 km2 (192ste)
10 837 (196ste)
475,88 / km2 (27ste)
1 232,5 / myl2
$42 miljoen (226ste)
$3 873 (156ste)
$35 miljoen (194ste)
$3 206 (118ste)
Geldeenheid Tuvaluaanse dollar (TVD) en
Australiese dollar (AUD) (–)
Nasa-Satellietbeeld van Tuvalu se Funafuti-eilande
Die eerste inwoners van Tuvalu was Polinesiërs. Die nedersettingspatroon wat vermoedelik plaasgevind het, is dat die Polinesiërs van Samoa en Tonga na die Tuvaluaanse atolle migreer het, met Tuvalu wat 'n staprol kon bied vir migrasie na die Polinesiese buitewyke-gemeenskappe in Melanesië en Mikronesië.
Die argipel is in 1568 deur die Spaanse ontdekkingsreisiger Álvaro de Mendaña de Neira tydens sy ekspedisie op soek na Terra Australis vir Europa ontdek. In 1819 is die eiland Funafuti Ellice-eiland genoem na aanleiding van Alexander George Findlay se werk; die naam is aansluitend vir al nege eilande toegepas. Die Ellice-eilande het in die laat 19de eeu onder die invloed van die Verenigde Koninkryk gekom nadat die Britte hul invloedsfeer in die Stille Oseaan met die Duitse Keiserryk gereël het. Tussen 9 en 16 Oktober 1892 is elkeen van die Ellice-eilande deur kaptein Gibson van die HMS Curacoa tot 'n Britse protektoraat geproklameer. Die Ellice-eilande is vanaf 1892 tot 1916 deur 'n residensiële kommissaris as deel van die Britse Wes-Stille Oseaan Gebiede geadministreer en het aansluitend tot 1976 deel uitgemaak van die Gilbert- en Ellice-kolonie.
In Desember 1974 is 'n referendum gehou waarin bepaal is of die Ellice- en Gilbert-eilande elkeen hul eie administrasie moes hê. As gevolg van dié referendum het die Gilbert- en Ellice-kolonie op 1 Januarie 1976 opgehou om te bestaan en die afsonderlike Britse kolonies van Kiribati en Tuvalu is gestig. Tuvalu het op 1 Oktober 1978 sy volle onafhanklikheid van die Verenigde Koninkryk ontvang. Dit is 'n konstitusionele monargie binne die Britse Statebond en Elizabeth II van die Verenigde Koninkryk is die staatshoof van dié land. Op 5 September 2000 het Tuvalu die 189ste lidland van die Verenigde Nasies geword.
↑ (en) "Tuvalu: Millennium Development Goal Acceleration Framework – Improving Quality of Education" (PDF). Ministry of Education and Sports, and Ministry of Finance and Economic Development from the Government of Tuvalu; and the United Nations System in the Pacific Islands. April 2013. Besoek op 26 Julie 2014.
↑ (en) "Population of communities in Tuvalu". world-statistics.org. 11 April 2012. Besoek op 20 Maart 2016.
↑ (en) "Population of communities in Tuvalu". Thomas Brinkhoff. 11 April 2012. Besoek op 17 Februarie 2018.
↑ 4,0 4,1 4,2 4,3 (en) "Tuvalu". Internasionale Monetêre Fonds. Besoek op 17 Februarie 2018.
↑ (en) "Declaration between the Governments of Great Britain and the German Empire relating to the Demarcation of the British and German Spheres of Influence in the Western Pacific, signed at Berlin, April 6, 1886". 1886. Besoek op 17 Februarie 2018.
Wikimedia Commons het meer media in die kategorie Tuvalu.
(en) Toerisme-inligting oor Tuvalu op Wikivoyage
Ontsluit van "https://af.wikipedia.org/w/index.php?title=Tuvalu&oldid=1889456"
Last edited on 17 Januarie 2019, at 13:19